CELEX: 31990R1887
Language: el
Date: 1990-06-29 00:00:00
Title: Κανονισμός (ΕΟΚ) αριθ. 1887/90 του Συμβουλίου της 29ης Ιουνίου 1990 για την τρίτη τροποποίηση του κανονισμού (ΕΟΚ) αριθ. 4047/89 περί καθορισμού, για ορισμένα αποθέματα ιχθύων και ομάδες αποθεμάτων ιχθύων, του συνόλου επιτρεπομένων αλιευμάτων για το 1990 καθώς και ορισμένων όρων υπό τους οποίους είναι δυνατόν να αλιεύονται

Avis juridique important

|

31990R1887

Κανονισμός (ΕΟΚ) αριθ. 1887/90 του Συμβουλίου της 29ης Ιουνίου 1990 για την τρίτη τροποποίηση του κανονισμού (ΕΟΚ) αριθ. 4047/89 περί καθορισμού, για ορισμένα αποθέματα ιχθύων και ομάδες αποθεμάτων ιχθύων, του συνόλου επιτρεπομένων αλιευμάτων για το 1990 καθώς και ορισμένων όρων υπό τους οποίους είναι δυνατόν να αλιεύονται  

Επίσημη Εφημερίδα αριθ. L 172 της 05/07/1990 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1887/90 ΤΟΥ ΣΥΜΒΟΥΛΙΟΥ  της 29ης Ιουνίου 1990  για την τρίτη τροποποίηση του κανονισμού (ΕΟΚ) αριθ. 4047/89 περί καθορισμού, για ορισμένα αποθέματα ιχθύων ή ομάδες αποθεμάτων ιχθύων, του συνόλου επιτρεπομένων αλιευμάτων για το 1990 καθώς και ορισμένων όρων υπό τους οποίους είναι δυνατόν να αλιεύονται  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το άρθρο 11,  την πρόταση της Επιτροπής,  Εκτιμώντας:  ότι, σύμφωνα με το άρθρο 3 του κανονισμού (ΕΟΚ) αριθ. 170/83, το Συμβούλιο είναι αρμόδιο να καθορίσει το σύνολο των επιτρεπομένων αλιευμάτων (TAC), ανά απόθεμα ή ομάδα αποθεμάτων, το διαθέσιμο για την Κοινότητα μερίδιο, καθώς και τους ειδικούς όρους υπό τους οποίους πρέπει να ασκείται η αλιεία αυτή·  ότι ο κανονισμός (ΕΟΚ) αριθ. 4047/89 (2), όπως τροποποιήθηκε τελευταία από τον κανονισμό (ΕΟΚ) αριθ. 1874/90 (3), καθορίζει, για ορισμένα αποθέματα ιχθύων ή ομάδες αποθεμάτων ιχθύων, τα TAC για το 1990, και ορισμένους όρους υπό τους οποίους μπορούν να αλιεύονται·  ότι, λαμβάνοντας υπόψη τον εποχιακό χαρακτήρα ορισμένων αλιευτικών δραστηριοτήτων που αφορούν το σαυρίδι, και τα μέχρι τώρα πραγματοποιηθέντα αλιεύματα, είναι σκόπιμο να τροποποιηθούν οι διατάξεις που προορίζονται να επιτρέπουν σε όλα τα ενδιαφερόμενα κράτη μέλη να αλιεύουν μεθοδικά από το εν λόγω απόθεμα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 4047/89, η σημείωση (58) αντικαθίσταται ως εξής:  «Από τους οποίους, 65 % κατ' ανώτατο όριο μπορούν να αλιευθούν πριν από την 1η Σεπτεμβρίου 1990.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 29 Ιουνίου 1990.  Για το Συμβούλιο  Ο Πρόεδρος  M. SMITH  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 389 της 30. 12. 1989, σ. 1.  (3) ΕΕ αριθ. L 171 της 4. 7. 1990, σ. 1.